РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/13-20

23. јануар 2020. године

Б е о г р а д

З А П И С Н И К

36. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 22. ЈАНУАРА 2020. ГОДИНЕ

 Седница је почела у 11,00 часова.

 Седницом је председавао Мирко Крлић, председник Одбора.

 Седници су присуствовали: проф. др Марко Атлагић, проф. др Снежана Богосављевић Бошковић, Ђорђе Вукадиновић, мр Јадранка Јовановић, Станија Компировић, Драгана Костић, Наташа Михаиловић Вацић, Јасмина Обрадовић, Снежана Пауновић и Хаџи Милорад Стошић, чланови Одбора.

 Седници је присуствовао Младен Лукић (Александар Југовић), заменик члана Одбора.

Седници нису присуствовали чланови Одбора: Александра Белачић, Весна Марјановић, Наташа Мићић, Љупка Михајловска и др Ана Стевановић, нити њихови заменици.

Седници су присуствовали Елвира Ковач и Жарко Мићин, народни посланици који нису чланови Одбора.

Поред чланова Одбора седници су присуствовали представници Министарства културе и информисања: Дејан Масликовић, помоћник министра за дигитализацију и Предраг Благојевић, виши саветник у Министарству.

На предлог председавајућег, чланови Одбора су једногласно (10 гласова ЗА) усвојили следећи

Д н е в н и р е д:

1. Разматрање Предлога закона о изменама и допунама Закона о култури, који је поднела Влада, у појединостима;
2. Разматрање Предлога закона о архивској грађи и архивској делатности, који је поднела Влада, у појединостима;
3. Одлучивање о покретању поступка за предлагање кандидата за чланове Савета Регулаторног тела за електронске медије које предлажу овлашћени предлагачи: надлежни одбор Скупштине Аутономне покрајине Војводине и удружења издавача електронских медија и удружења новинара у Републици Србији.

 Пре преласка на разматрање утврђеног дневног реда усвојен је, већином гласова и без примедаба, Записник 35. седнице Одбора за културу и информисање, одржане 20. јануара 2020. године.

Прва тачка дневног реда: **Разматрање Предлога закона о изменама и допунама Закона о култури, који је поднела Влада, у појединостима**

Уводне напомене поводом ове тачке дневног реда изнео је Мирко Крлић, председник Одбора и упознао присутне да је на Предлог закона о изменама и допунама Закона о култури, који је поднела Влада, поднето укупно 36 амандмана које су на Предлог закона поднели народни посланици: Вјерица Радета, Наташа Јовановић, Александар Шешељ, Срето Перић, Милорад Мирчић, Немања Шаровић, Никола Савић, Зоран Деспотовић, Ружица Николић, Дубравко Бојић, Миљан Дамјановић, Филип Стојановић, Томислав Љубеновић, Петар Јојић, Љиљана Михајловић, Александра Белачић и Маријан Ристичевић. Такође, председник Крлић је информисао чланове Одбора, да је стигло Мишљење Владе о Предлогу закона о изменама и допунама Закона о култури и да је Влада предложила Народној скупштини да прихвати 1 амандман, на члан 22. који је поднео народни посланик Маријан Ристичевић, док је за преостале поднете амандмане предложила Народној скупштини да их одбије. Мирко Крлић је предложио да Одбор поднесе амандман (прослеђен је свим члановима Одбора у материјалу за седницу) на члан 6. Предлога закона, који гласи:

У члану 6. Предлога закона о изменама и допунама Закона о култури, којим се додаје члан 21а, после речи: „Српска књижевна задруга,“ додају се речи: „Културно-просветна заједница Србије,“.

Поводом ове тачке дневног реда, нико од чланова Одбора се није јавио за дискусију, те је Одбор на предлог Мирка Крлића, председника Одбора, одлучио већином гласова (10 гласова ЗА, 1 није гласао) да се о амандманима, које је Влада одбила у Мишљењу Владе, гласа групно.

Чланови Одбора су већином гласова (10 гласова ЗА, 1 уздржан) одлучили да предложе Народној скушптини да прихвати амандман на члан 22. који је поднео народни посланик Маријан Ристичевић.

Одбор је након гласања (10 гласова ПРОТИВ, 1 уздржан) одлучио да предложи Народној скушптини да одбије преосталих 35 амандмана.

Чланови Одбора су, сагласно члану 157. став 6, једногласно (11 гласова ЗА) одлучили да прихвате предложени текст одборског амандмана на члан 6. Предлога закона, који ће Одбор поднети Народној скупштини.

За известиоца Одбора на седници Народне скупштине је већином гласова (10 гласова ЗА, 1 није гласао) изабран Мирко крлић, председник Одбора.

Друга тачка дневног реда: **Разматрање Предлога закона о архивској грађи и архивској делатности, који је поднела Влада, у појединостима**

У уводној речи поводом ове тачке дневног реда, Мирко крлић, председник одбора, је обавестио присутне чланове, да је на Предлог закона о архивској грађи и архивској делатности, који је поднела Влада, поднето је укупно 32 амандмана, које су поднели народни посланици: Вјерица Радета, Наташа Јовановић, Никола Савић, Ружица Николић, Зоран Деспотовић, Александар Шешељ, Дубравко Бојић, Маријан Ристичевић, Срето Перић, Немања Шаровић, Милорад Мирчић, Томислав Љубеновић, Миљан Дамјановић, Балинт Пастор, Елвира Ковач, Арпад Фремонд, Золтан Пек, Жарко Мићин и Петар Јојић. Влада је у свом Мишљењу, које је достављено народним посланицима, предложила да се прихвате 2 амандмана и то: на члан 46. који је поднео народни посланик Жарко Мићин и на члан 46. који су заједно поднели народни посланици Балинт Пастор, Елвира Ковач, Арпад Фремонд и Золтан Пек. Влада је предложила да се преосталих 30 амандмана одбије.

Мирко Крлић, председник Одбора, је предложио да Одбор поднесе амандман на члан 67. Предлога закона, који гласи:

У члану 67. Предлога закона о архивској грађи и архивској делатности, после става 1. додаје се став 2. који гласи:

 „Архив Србије промениће назив у Државни архив Србије у року од годину дана од дана ступања на снагу овог закона.“.

 Досадашњи ст. 2-11. постају ст. 3-12.

Предлог амандмана је достављен свим члановима Одбора у материјалу за седницу.

Поводом ове тачке дневног реда, није било дискусије, те је Одбор на предлог Мирка Крлића, председника Одбора, одлучио већином гласова (10 гласова ЗА, 1 није гласао) да се о амандманима, које је Влада одбила у Мишљењу Владе, гласа групно.

Након гласања, чланови Одбора су одлучили да предложе Народној скушптини да прихвати:

* амандман на члан 46. који је поднео народни посланик Жарко Мићин (11 гласова ЗА);
* амандман на члан 46. који су заједно поднели народни посланици Балинт Пастор, Елвира Ковач, Арпад Фремонд и Золтан Пек (10 гласова ЗА, 1 уздржан).

Након гласања, Одбор је (10 гласова ПРОТИВ, 1 уздржан) одлучио да предложи Народној скушптини да одбије преосталих 30 амандмана.

Чланови Одбора су, сагласно члану 157. став 6, једногласно (11 гласова ЗА) одлучили да прихвате предложени текст одборског амандмана на члан 67. Предлога закона, који ће Одбор поднети Народној скупштини.

За известиоца Одбора на седници Народне скупштине је већином гласова (10 гласова ЗА, 1 није гласао) изабран Мирко крлић, председник Одбора.

Трећа тачка дневног реда: **Одлучивање о покретању поступка за предлагање кандидата за чланове Савета Регулаторног тела за електронске медије које предлажу овлашћени предлагачи: надлежни одбор Скупштине Аутономне покрајине Војводине и удружења издавача електронских медија и удружења новинара у Републици Србији**

Поводом ове тачке дневног реда, Мирко Крлић је, у уводној речи обавестио присутне чланове Одбора, да су Горан Пековић и Ђорђе Возаревић, 20. јануара, односно 21. јануара 2020. године, поднели оставке на функције члана Савета Регулатрног тела за електронске медије а да чланом 15. Закона о електронским медијима је прописано, да мандат члана Савета престаје и подношењем оставке Народној скупштини у писменој форми и да у том случају мандат члана Савета престаје даном достављања оставке. Такође, чланом 10. став 1. Закона, прописано је да надлежна служба Народне скупштине објављује јавни позив за предлагање кандидата за члана Савета најкасније 15 дана од дана подношења оставке Народној скупштини у писменој форми. Имајући у виду, нагласио је председник Одбора, да су Горан Пековић и Ђорђе Возаревић изабрани за чланове Савета РЕМа на предлог удружења издавача електронских медија и удружења новинара у Републици Србији, односно надлежног одбора Скупштине Аутономне покрајине Војводине, неопходно је да Одбор покрене поступак предлагања за ова два овлашћена предлагача и да је поступак предлагања чланова Савета Регулаторног тела за електронске медије регулисан чл. 10. и 11. Закона о електронским медијима. Подсетио је присутне да се члан Савета Регулатора бира из реда угледних стручњака из области које су од значаја за обављање послова из надлежности Савета Регулатора (медијски стручњаци, економисти, правници, инжењери телекомуникација и сл.), на период од пет година и може бити поново биран највише још једном. Члан Савета је функционер у смислу у коме се уређује сукоб интереса при вршењу јавних функција и може бити само лице које има високо образовање, које је држављанин Републике Србије и има пребивалиште на територији Републике Србије. На крају свог уводног излагања, председник Одбора је обавестио чланове Одбора, да се Предлог одлуке о покретању поступка за предлагање кандидата за чланове Савета Регулаторног тела за електронске медије налази у систему е-парламента и да се са његовим текстом могу упознати.

У дискусији поводом ове тачке дневног реда учествовали су Ђорђе Вукадиновић, Снежана Пауновић и Наташа Михаиловић Вацић.

Након дискусије председник Одбора је предложио да Одбор донесе Одлуку о покретању поступка за предлагање кандидата за чланове Савета Регулаторног тела за електронске медије које предлажу овлашћени предлагачи: надлежни одбор Скупштине Аутономне покрајине Војводине и удружења издавача електронских медија и удружења новинара у Републици Србији.

Након гласања, Одбор је већином гласова (10 гласова ЗА, 1 уздржан) прихватио предлог председника Одбора и **донео Одлуку** о покретању поступка за предлагање кандидата за чланове Савета Регулаторног тела за електронске медије које предлажу овлашћени предлагачи: надлежни одбор Скупштине Аутономне покрајине Војводине и удружења издавача електронских медија и удружења новинара у Републици Србији.

 Након гласања, председник Одбора је обавестио чланове Одбора да ће служба Одбора у наредним данима Јавни позив за предлагање кандидата објавити на веб-сајту Народне скупштине, у “Службеном гласнику Републике Србије“ и дневним новинама које излазе на територији целе земље.

Седница је завршена у 12,15 часова.

 Саставни део овог записника чине: - 2 извештаја Одбора у појединостима о предлозима ова два закона; 2 амандмана које је Одбор поднео; - тонски снимак седнице Одбора.

 СЕКРЕТАР ПРЕДСЕДНИК

 Дана Гак Мирко Крлић